wannaphong/clean_thaiwikipedia huggingface dataset:
# เบญจมาศ แสงอร่าม
เบญจมาศ แสงอร่าม นักเทนนิสหญิงของไทย  มีอันดับโลกสูงสุด ประเภทเดี่ยว อันดับ 298 เมื่อปี 2539 และประเภทคู่ อันดับ 134 เมื่อปี 2540

 สถิติ 
 ประเภทเดี่ยว 
 ไอทีเอฟ 
 ชนะเลิศ (1) 
ลำดับวันที่รายการสนามรางวัลคู่แข่งคะแนน1.  17 ต.ค.42  จาการ์ตา อินโดนีเซีย  ฮาร์ด  $10K   Satomi Kinjo  6-4 6-3  

 ประเภทคู่ 
 ไอทีเอฟ 
 ชนะเลิศ (9) 
ลำดับวันที่รายการสนามรางวัลจับคู่กับคู่แข่งคะแนน1.  15 พ.ย.35  มะนิลา ฟิลิปปินส์  ดิน  $10K   สุวิมล ดวงจันทร์    Evangelina Olivarez   Mia Fernandez  6-1 6-32.  22 พ.ย.35  กรุงเทพ  ฮาร์ด  $10K   สุวิมล ดวงจันทร์   Seiko Ichioka   วราลี สุรีพงษ์  6-4 6-7 (1) 6-3  3.  2 เม.ย.38  จาการ์ตา อินโดนีเซีย  ฮาร์ด  $10K   Li Yao Tang   In-Sook Park   Yuko Hosoki  5-7 7-5 6-34.  24 ก.ย.38  สมุทรปราการ  ฮาร์ด  $10K   แทมมารีน ธนสุกาญจน์   Agustine Limanto   Maria Widyadharma   7-5 1-6 6-45.  18 พ.ค.40  Caboolture ออสเตรเลีย  ดิน  $10K   Shinobu Asagoe   Nannie De Villiers   Lisa McShea   6-4 7-56.  25 พ.ค.40  Gympie ออสเตรเลีย  ดิน  $10K   Shinobu Asagoe   Nannie De Villiers   Lisa McShea   5-7 6-3 6-37.  3 ส.ค.40  บันดุง อินโดนีเซีย  ฮาร์ด  $10K   Keiko Ishida   Yoriko Yamagishi   Tomoe Hotta  6-2 3-6 6-4 8.  12 เม.ย.41  ดูไบ สหรัฐอาหรับเอมิเรตส์  ฮาร์ด  $25K   Wynne Prakusya   Ludmilla Varmuza   Petra Gaspar  7-6 (1) 1-6 6-3 9.  24 ต.ค.42  จาการ์ตา อินโดนีเซีย  ฮาร์ด  $10K   Liza Andriyani   Sai Jayalakshmy Jayaram   Rushmi Chakravarthi  6-0 6-3 

 รองชนะเลิศ 
ลำดับวันที่รายการสนามรางวัลจับคู่กับผู้ชนะเลิศคะแนน1.  8 ก.ย.34  กรุงเทพ  ฮาร์ด  $10K   สุวิมล ดวงจันทร์   Min Tang   Fang Li  6-4 6-22.  15 พ.ค.37  บันดาร์ เสรี บรูไน  ฮาร์ด  $10K  -   Keiko Nagatomi   Anori Fukuda  7-6 (5) 6-3 3.  5 พ.ค.39  โซล เกาหลีใต้  ฮาร์ด  $25K   Young-Ja Choi   Kerry-Anne Guse   Catherine Barclay-Reitz   6-1 6-24.  2 มิ.ย.39  ไทเป ไต้หวัน  ฮาร์ด  $10K   Julie Huang   Keiko Ishida   Miyako Ataka   7-6 (2) 6-35.  11 ส.ค.39  จาการ์ตา อินโดนีเซีย  ฮาร์ด  $50K   Mi-Ra Jeon   Kerry-Anne Guse   Annabel Ellwood   6-3 6-26.  1 มิ.ย.40  Bundaberg ออสเตรเลีย  ดิน  $10K   Shinobu Asagoe   Nannie De Villiers   Lisa McShea  4-6 6-1 6-1  7.  8 มิ.ย.40  อิปสวิช ออสเตรเลีย  ดิน  $10K   Shinobu Asagoe   Nannie De Villiers   Lisa McShea  6-4 3-6 7-5

 สรุปผลงาน 
 รายการการแข่งขัน  2543 2542  2541  2540  2539  2538  2537  2536  2535  2534  2533  รวมออสเตรเลียนโอเพน - - - - - - - - - - -เฟรนช์โอเพน - - - - - - - - - - -วิมเบิลดัน - - - - - - - - - - -ยูเอสโอเพน - - - - - - - - - - -รวม ชนะ-แพ้-----------92-146อันดับโลกเมื่อสิ้นปี 456388398325409378584727556829832
# ลิ้น (เครื่องดนตรี)
ลิ้น เป็นวัสดุแผ่นบางๆ ที่สั่นสะเทือนทำให้เกิดเสียงในเครื่องดนตรีบางชนิด ลิ้นของเครื่องลมไม้นั้นนิยมทำมาจากต้นอ้อชนิดหนึ่ง (Arundo donax) หรือวัสดุสังเคราะห์ สำหรับลิ้นของฮาร์โมนิกา และแอคคอร์เดียนนั้นทำจากโลหะ หรือวัสดุสังเคราะห์

 ลิ้นเดี่ยว  

ลิ้นเดี่ยวนั้นใช้ในส่วนเมาธ์ของคลาริเน็ต และแซกโซโฟน มีลักษณะแบน บรรจุเข้าพอดีกับส่วนเมาธ์ ด้านบนติดกับปลายบางๆ โดยมากมีรูปสี่เหลี่ยมผืนผ้า ยกเว้นส่วนปลายบางๆ ที่สั่นสะเทือน ซึ่งโค้งให้เข้ารูปกับส่วนโค้งของปลายเมาธ์ แม้ลิ้นเดี่ยวทั้งหมดมีรูปร่างคล้ายคลึงกัน แต่ก็มีขนาดแตกต่างกัน เพื่อให้เหมาะกับส่วนเมาธ์ (mouthpiece) ของเครื่องดนตรีแต่ละชิ้น

ลักษณะของลิ้นนั้นมีความหลากหลายอย่างมากที่ออกแบบมาสำหรับเครื่องดนตรีชนิดเดียวกันนั้น มีความหนา(หรือ ความแข็ง) แตกต่างกันไป ปกติแล้วมีการระบุความหนาเป็นตัวเลข จากอ่อนสุด คือ 1 จนถึง แข็งสุด คือ 5 นี่ไม่ใช่มาตรฐานวัดความแข็งของลิ้น ซึ่งแตกต่างกันไปในบรรดาผู้ผลิตรายต่างๆ ลิ้นที่อ่อน จะสั่นสะเทือนได้ง่ายกว่า

ตัวแปรอีกอย่างหนึ่งที่มีผลต่อประสิทธิภาพ ก็คือรูปร่างของลิ้น ความหนาของส่วนปลายและขอบ และความลึก ส่วนแต่มีผลต่อเสียงและการเล่น ไม้ที่มีความหนาแน่นแตกต่างกัน แม้จะตัดมาโดยมีขนาดเท่ากัน ก็ยังให้ผลลัพธ์ที่แตกต่างกันด้วย

เดิมนั้นนักดนตรีจะลิ้นจากไม้โดยใช้เครื่องมือง่ายๆ เป็นกระบวนการที่ใช้เวลาและยุ่งยาก ทุกวันนี้นักเล่นเครื่องดนตรีลิ้นเดี่ยวนิยมซื้อลิ้นที่ผลิตจากโรงงาน แต่นักดนตรีมืออาชีพบางคนนิยมทำลิ้นด้วยตนเอง เพราะเชื่อว่าลิ้นที่ผลิตจากโรงงานนั้นมีคุณภาพด้อยกว่า นอกจากนี้การทำลิ้นด้วยตนเองยังทำให้ได้คุณภาพของลิ้นอย่างที่ตัวเองต้องการด้วย

thumb|225px|left|ลิ้นคู่ของบาสซูน

ลิ้นสังเคราะห์นั้นมีอายุยาวนานกว่าลิ้นทำจากไม้ และดูแลรักษาง่ายกว่า แต่ส่วนใหญ่ถือว่าลิ้นไม้ที่ทำเองให้เสียงที่ดีกว่า

ขลุ่ยจีนนั้น มีลักษณะลิ้นที่แตกต่างไป ทำมาจากเยื่อไผ่บาง ส่วนปี่ของไทยก็ต้องใช้ลิ้นเช่นเดียวกัน

 ลิ้นคู่

ลิ้นคู่นั้นมีใช้ในบาสซูน โอโบ แบกไปป์ อิงลิชฮอร์น และออร์แกนบางแบบ ลิ้นคู่นี้ไม่ได้ใช้เชื่อมกับเมาธ์ แต่จะสั่นสะเทือนกระทบกัน ความแข็งของลิ้นนั้น แบ่งเป็น 1 ถึง 5 เช่นเดียวกับลิ้นเดี่ยว

ดูเพิ่ม
เครื่องดนตรีมีลิ้น
# ระบบปรับสมดุลแสงสีขาวอัตโนมัติ
ระบบปรับสมดุลแสงสีขาวอัตโนมัติ  เป็นฟังก์ชันที่ใช้สำหรับการปรับค่าสมดุลของแสงสีขาวโดยอัตโนมัติในกล้องดิจิทัล เพื่อให้ได้ภาพถ่ายที่มีสีสันอยู่ในโทนสีกลางหรือ ค่าวัดแสงอยู่ที่ประมาณ 3500-8000K โดยกล้องจะทำการปรับค่าให้มีสีเทากลาง 25% โดยในบางครั้งหากวัตถุมีค่าการสะท้อนแสงจากแหล่งกำเนิดแสงหลายชนิด อาจทำให้ระบบปรับสมดุลแสงสีขาวอัตโนมัติ ทำงานผิดเพี้ยน และส่งผลให้ภาพมีสีที่ไม่เป็นธรรมชาติได้ ซึ่งสามารถแก้โดยการปรับสมดุลแสงสีขาวเอง
# โฟกัสอัตโนมัติ
โฟกัสอัตโนมัติ  หรือ ปรับชัดอัตโนมัติ เป็นระบบใช้แสงชนิดหนึ่งประกอบด้วยเซนเซอร์ ระบบควบคุม และมอเตอร์ เพื่อปรับโฟกัสเต็มภาพโดยอัตโนมัติ หรือบนบางจุดหรือบางส่วนของภาพที่เลือกเอง โฟกัสอัตโนมัติจะเปิดขึ้นเองเมื่อกล้องถ่ายภาพตรวจพบวัตถุในสถานที่มีแสงน้อย โฟกัสอัตโนมัติอาจติดอยู่บนกล้องหรือบนตัวแฟลช (ในกล้องรุ่นใหญ่) ก็ได้ มีหลายวิธีท่จะที่ใช้วัดระยะทางสำหรับโฟกัสอัตโนมัติ เช่นใช้แสงอินฟราเรด ใช้คลื่นเสียงอัลตราโซนิก หรือยิงแสงแฟลชเป็นชุด
# รูรับแสงเป็นหลัก
รูรับแสงเป็นหลัก (aperture priority) เป็นโหมดของการปรับตั้งค่าการถ่ายภาพกึ่งอัตโนมัติแบบหนึ่ง
โดยโหมดนี้มักใช้ตัวย่อเป็น Av หรือ A การปรับตั้งค่าการถ่ายภาพแบบรูรับแสงเป็นหลักนี้ ผู้ถ่ายภาพสามารถเลือกตั้งค่าขนาดของรูรับแสงตามที่ต้องการได้ เมื่อตั้งค่าขนาดของรูรับแสงแล้วกล้องจะตั้งค่าของระยะเวลาในการเปิดชัตเตอร์ที่เหมาะสมเองโดยอัตโนมัติ
# ผีไพร
ผีไพร เป็นความเชื่อของชาวไทย ที่เกี่ยวข้องกับป่าและภูตผีวิญญาณ

ความเข้าใจ
ผีที่สิงสถิตอยู่ตามป่าเขาลำเนาไพร ส่วนใหญ่จะอยู่ในป่าลึก ผีไพรมีหลายจำพวกด้วยกัน

ประเภท
ผีโป่งค่าง หรือผีโป่ง มีรูปลักษณ์เป็นค่างหรือเป็นลิง แต่มีขนาดใหญ่กว่ามาก มักอาศัยอยู่ตามโป่ง (พื้นที่ที่ดินมีแร่ธาตุเยอะ พวกสัตว์จะชอบมากินดินโป่งเพื่อเพิ่มแร่ธาตุให้ร่างกาย พื้นที่ที่เป็นดินโป่งมักอยู่ตามริมลำธารที่มีน้ำไหลริน) เวลาที่มีคนไปเดินป่าแล้วค้างแรมในป่า ผีโป่งมักจะแอบเข้ามาดูดเลือดคนจากนิ้วหัวแม่โป้งเท้าขณะนอนหลับ
ผีจะกละ มีรูปลักษณ์เป็นแมว พวกหมอผีชาวบ้านป่าผู้เจนอาคม ส่งให้ไปทำร้ายศัตรูของตนเอง
เสือสมิง เป็นเสือโคร่งหรือเสือดำที่กินคนเข้าไปมากมาย จนมีวิญญาณผีตายโหงสิงสู่อยู่ วันดีคืนดีจะแปลงร่างมาหลอกลวงคนที่เดินทางในป่าเพื่อจับกินเป็นอาหาร มักจะมาในรูปแบบของคนบาดเจ็บ สาวชาวป่า
# ผีตายโหง
ผีตายโหง คือ คนที่เสียชีวิตอย่างปัจจุบันทันด่วน แบบไม่ธรรมดาตามธรรมชาติ เช่น ถูกยิง จมน้ำ รถชน ฆ่าตัวตาย เป็นต้น สำหรับการตายทั้งกลมก็ถือว่าเป็นการตายแบบตายโหงเช่นกัน

ผีตายโหงจะเป็นผีที่จิตตก เนื่องจากจิตสุดท้ายก่อนตายอารมณ์ยังติดอยู่กับความหวาดกลัว ความตกใจ ความอาฆาตแค้น ความอาลัยอาวรณ์ ตายทั้งที่ยังทำใจไม่ได้ วิญญาณจึงติดอยู่ในบ่วงแห่งอารมณ์ต่างๆ เหล่านั้น ไม่สงบสุข เป็นวิญญาณทรมาน ไม่ยอมรับสภาพปัจจุบันของตัวเอง เลยยังคงเที่ยวปรากฏกายให้คนได้พบได้เห็น ยิ่งถ้าเป็นผีตายโหงที่ตายขณะยังมีความอาฆาตพยาบาทจะมีความดุร้ายเป็นพิเศษ

ผีตายโหงมักสิงสถิตอยู่กับที่ที่ตัวเองตาย (เช่น ผีเฝ้าถนน ตามโค้งร้อยศพ เป็นต้น) 

และผีตายโหงยังสามารถมาแฝงในร่างกายของมนุษย์ได้ ถ้าหากคนผู้นั้น ไม่รักษาศีล 5
# สงป้า
สงป้า ตัวละครในนิยายกำลังภายในเรื่อง ฟงอวิ๋น ขี่พายุทะลุฟ้า  เป็นเพียงฉายา ที่แปลได้ว่า "ยิ่งใหญ่" ชื่อแท้จริงไม่ปรากฏ ไม่มีที่มาที่ไป แต่ปรากฏตัวเป็นประมุขพรรคใต้หล้า พรรคใหม่แต่สามารถไต่ขึ้นเป็นอันดับหนึ่งของยุทธภพ สงป้ามีความปรารถนาต้องการเป็นยอดฝีมืออันดับหนึ่งของยุทธภพ โดยเสาะแสวงหายอดศาสตราวุธต่าง ๆ และท้าประลองกับยอดฝีมือคนอื่น ๆ และหากมีโอกาสก็จะกำจัดทิ้งเสีย สงป้าเป็นคนใจคออำมหิตโหดเหี้ยม เชื่อในโหราศาสตร์ ได้รับคำทำนายจากธุลิดินว่า ฟง (วาตะ) และ อวิ๋น (เมฆา) จะมาช่วยเสริมดวง  สงป้าจึงได้รับเด็ก ๆ ที่กำพร้าพ่อแม่เข้ามาเป็นศิษย์อยู่ในพรรค สงป้าได้ถ่ายทอดสุดยอดวิทยายุทธของตนให้แก่ศิษย์เอกทั้ง 3 คือ หมัดหิมะโปรย ให้แก่  ฉินซวง ศิษย์คนโตหัวหน้าหอหิมะ ฝ่ามือเมฆาล่องลอย แก่ ปู้จิ้งอวิ๋น หัวหน้าหอเมฆา และเพลงเตะวายุกระซิบ ให้แก่ เนี่ยฟง ศิษย์คนเล็ก หัวหน้าหอวายุ  สงป้ามีลูกสาวเพียงคนเดียว คือ โยวโร่ (ในฉบับภาพยนตร์ เปลี่ยนเป็น ข่งฉือ)
# อำเภอไม้แก่น
ไม้แก่น เป็นอำเภอหนึ่งในจังหวัดปัตตานี

 ที่ตั้งและอาณาเขต 
อำเภอไม้แก่นตั้งอยู่ริมชายฝั่งทางทิศตะวันออกเฉียงใต้สุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอสายบุรีและอ่าวไทย 
 ทิศตะวันออก ติดต่อกับอ่าวไทย
 ทิศใต้ ติดต่อกับอำเภอเมืองนราธิวาสและอำเภอบาเจาะ (จังหวัดนราธิวาส)
 ทิศตะวันตก ติดต่อกับอำเภอบาเจาะ (จังหวัดนราธิวาส) และอำเภอสายบุรี

 ประวัติ 
พื้นที่อำเภอไม้แก่นเดิมเป็นส่วนหนึ่งของอำเภอสายบุรี ได้รับการยกฐานะเป็น กิ่งอำเภอไม้แก่นประกาศกระทรวงมหาดไทย เรื่อง แบ่งท้องที่อำเภอสายบุรี จังหวัดปัตตานี ตั้งเป็นกิ่งอำเภอไม้แก่น เมื่อวันที่ 20 พฤศจิกายน พ.ศ. 2516 ถือเป็นกิ่งอำเภอแห่งแรกของจังหวัดปัตตานี แบ่งเขตการปกครองเป็น 2 ตำบล 13 หมู่บ้าน 

ต่อมาในวันที่ 28 พฤศจิกายน 2536 ได้แบ่งแยกตำบลเพิ่มอีก 2 ตำบล โดยแบ่งพื้นที่หมู่ 2,4,7,8 ของตำบลไม้แก่น มาตั้งเป็น ตำบลตะโละไกรทอง และแบ่งพื้นที่หมู่ 3,6,7 ของตำบลไทรทอง มาตั้งเป็น ตำบลดอนทรายประกาศกระทรวงมหาดไทย เรื่อง ตั้งและกำหนดเขตตำบลในท้องที่กิ่งอำเภอไม้แก่น จังหวัดปัตตานี ทำให้กิ่งอำเภอไม้แก่น มีทั้งหมด 4 ตำบล 

ในปีถัดมาวันที่ 7 เมษายน 2537 ได้มีการโอนพื้นที่หมู่ 9 (บ้านดอนทราย) ของตำบลไทรทอง เข้าไปอยู่ในเขตการปกครองของตำบลดอนทราย และจัดตั้งเป็นหมู่ที่ 4 (บ้านดอนทราย) ตำบลดอนทรายประกาศกระทรวงมหาดไทย เรื่อง กำหนดเขตตำบลในท้องที่กิ่งอำเภอไม้แก่น จังหวัดปัตตานี และต่อมาได้รับการยกฐานะเป็น อำเภอไม้แก่น เมื่อวันที่ 3 มิถุนายน พ.ศ. 2537 พระราชกฤษฎีกาตั้งอำเภอเปือยน้อย อำเภอภูผาม่าน อำเภอราชสาส์น อำเภอเกาะสีชัง อำเภอไชยปราการ อำเภอนาหมื่น อำเภอสันติสุข อำเภอพลับพลาชัย อำเภอทุ่งยางแดง อำเภอไม้แก่น อำเภอศรีสมเด็จ อำเภอน้ำเกลี้ยง อำเภอบึงบูรพ์ อำเภอเจริญศิลป์ อำเภอนิคมน้ำอูน อำเภอกระแสสินธุ์ อำเภอนาหม่อม อำเภอท่าแพ อำเภอชัยบุรี และอำเภอศรีวิไล พ.ศ. ๒๕๓๗ แบ่งการปกครองเป็น 4 ตำบล 17 หมู่บ้าน

 การแบ่งเขตการปกครอง 
 การปกครองส่วนภูมิภาค 
การปกครองของอำเภอไม้แก่นมี 4 ตำบล 17 หมู่บ้าน ได้แก่
1.ไทรทอง(Sai Thong)5 หมู่บ้าน 2.ไม้แก่น(Mai Kaen)4 หมู่บ้าน3.ตะโละไกรทอง(Talo Krai Thong)4 หมู่บ้าน4.ดอนทราย(Don Sai)4 หมู่บ้าน

 การปกครองส่วนท้องถิ่น 
ท้องที่อำเภอไม้แก่นประกอบด้วยองค์กรปกครองส่วนท้องถิ่น 3 แห่ง ได้แก่
 องค์การบริหารส่วนตำบลไทรทอง ครอบคลุมพื้นที่ตำบลไทรทองทั้งตำบล
 องค์การบริหารส่วนตำบลตะโละไกรทอง ครอบคลุมพื้นที่ตำบลไม้แก่นและตำบลตะโละไกรทองทั้งตำบล
 องค์การบริหารส่วนตำบลดอนทราย ครอบคลุมพื้นที่ตำบลดอนทรายทั้งตำบล

 ประชากร 
 เชื้อชาติ ส่วนใหญ่เป็นชาวไทยเชื้อสายมลายูและชาวไทย
 ศาสนา  มีผู้นับถือศาสนาอิสลามร้อยละ 98 นับถือศาสนาพุทธร้อยละ 1.98 และอื่น ๆ ร้อยละ 0.02
 อาชีพ  ส่วนใหญ่ทำเกษตรกรรม ประมงชายฝั่ง และค้าขาย
# ไซเรน
ไซเรน (กรีก: Σειρήν, Σειρῆνες)  เป็นปีศาจในเทพปกรณัมกรีก โดยปรากฏบทบาทอย่างยิ่งจากตำนานเรื่องเจสันและเรืออาร์โกและโอดิสซีย์ ไซเรน  มีลักษณะของสัตว์ผสม 3 อย่าง คือ  คล้ายนางเงือก มีขาเป็นครีบปลา มีปีกและเสียงเหมือนนกหนังสือ นิยายกรีกโบราณ สำนักพิมพ์อินทรี แต่บ้างก็ว่า ไซเรน เป็นมนุษย์ครึ่งนกเหมือนกินร กินรี ในวรรณคดีไทย

จากบทประพันธ์ตอนหนึ่ง ระบุว่าhttp://www.ancienttexts.org/library/ethiopian/enoch/1watchers/watchers.htm

ไซเรน มีเสียงอันไพเราะ  รูปร่างที่งดงามรองจากเงือกเล็กน้อย มีความสามารถในการสะกดจิตให้ผู้อื่น ทำตามในสิ่งที่ตนเองต้องการ  เสียงของไซเรนไพเราะเพราะพริ้งจนทำให้คนที่เดินเรือผ่านมายังบริเวณใกล้เคียงที่ไซเรนอาศัยอยู่หลงทางเข้ามาตามเสียงเพลงของไซเรน  ผู้ที่ทนฟังเสียงของนางไซเรนได้โดยไม่เสียสติจะได้รับปัญญาในการรู้จุดอ่อนของตน

ในลุ่มแม่น้ำไรน์ในประเทศเยอรมนี มีอุบัติเหตุทางเรือเกิดขึ้นบ่อย ๆ เชื่อว่าเกิดจากไซเรน ที่เรียกว่า "ผู้หญิงแห่งแม่น้ำไรน์" ซึ่งปรากฏอยู่ในคติชนนิยมและวรรณกรรมต่าง ๆ 

ไซเรน ได้ถูกอ้างอิงถึงในวัฒนธรรมร่วมสมัยมากมาย เช่น เป็นตัวละครหนึ่งในการ์ตูนญี่ปุ่นเรื่อง เซนต์เซย่า ที่ชื่อ ไซเรน โซเรนต์
# ข้าวสารเสก
ข้าวสารเสก ถือเป็นเครื่องประกอบพิธีกรรมทางไสยศาสตร์ไทยโบราณ สามารถใช้ได้หลายประการแล้วแต่วัตถุประสงค์ ดังเช่นในวรรณคดีเรื่องขุนช้างขุนแผน ขุนแผนได้ใช้ข้าวสารที่ย้อมว่านยาเป็นเครื่องมือประกอบเมื่อจะสะกดขึ้นเรือนขุนช้าง ซึ่งเมื่อจุดตามเทียนอาคมสำหรับสะกดไว้ที่รั้วบ้านหรือนอกชานแล้ว ก็ซัดข้าวสารย้อมว่านยาที่ปลุกเสกแล้วขึ้นไปบนหลังคาเรือน เชื่อว่าจะสะกดคนบนเรือนให้หลับใหล

อีกประการเรียกว่าข้าวพิรอด คือข้าวเปลือกที่รอดผ่านพ้นกรรมวิธีการตำ ร่อน สีข้าว และการหุงจนมาปรากฏในจานข้าวได้ โบราณนับถือกันว่าเป็นของดี มีคุณทางแคล้วคลาด มักเก็บไว้ปลุกเสกเพื่อทำเป็นเครื่องรางโดยเย็บถุงเล็กๆ ใส่ไว้ อนึ่ง ผู้เรืองอาคมมักใช้ข้าวสารเสกเพื่อกำราบฤทธิ์ของวิญญาณร้าย โดยเชื่อว่าเมื่อซัดถูกภูตพรายจะต้องเร่งหลีกหนีไป มิฉะนั้นจะต้องแหลกเป็นจุณ ข้าวสารเสกอาจใช้ในพิธีการทำเสน่ห์ได้อีกด้วยโดยใช้ข้าวสารตกก้นครก ซึ่งก็คือข้าวสารที่ตกหลงอยู่ในครกตำข้าวแบบสมัยก่อน มาแช่น้ำมันหอมปลุกเสกแล้วเอาไว้ดีดใส่ผู้ที่ปรารถนา เชื่อว่าจะทำให้หลงใหลในตัวผู้กระทำ
# คูเวตซิตี
คูเวตซิตี  หรือ มะดีนะฮ์อัลกุวัยต์  เป็นเมืองหลวงของคูเวต ตั้งอยู่ในเขตอัลอาสิมะห์ มีประชากร 32,403 คน (จากการสำรวจเมื่อพ.ศ. 2548) เป็นที่รู้จักภายในประเทศในชื่อ อัล เดียรา (Al-Diera - ألديره) แปลว่า เมือง เป็นที่ตั้งของรัฐสภาของคูเวต (มัจลิสัล อุมมา) สำนักงานส่วนใหญ่ของรัฐบาล และหอคูเวต (Kuwait Towers) มีพิกัดทางภูมิศาสตร์ 29°22'11" เหนือ 47°58'42" ตะวันออก (29.369722, 47.978333)  

ความต้องการทางการค้าและการขนส่งของคูเวตซิตีสนองด้วยท่าอากาศยานนานาชาติคูเวต ท่าชูไวค์ (Shuwaik Port) และท่าอาห์มาดิ บนชายฝั่งอ่าวเปอร์เซีย

 ภูมิอากาศ 

 การแบ่งเขตการปกครอง 
thumb|ป้ายจราจรในคูเวตซิตี
thumb|อะดิลิยา 

 
อับดุลลาห์ อัล-เซเลม عبدالله السالم
อัล อัดาลุส الاندلس
เบห์น بيان
บีไนด์ อัล-เควร์ بنيد القار
อัล ไดยา الدعية
อัล แดสมา الدسمه
เฟย์ฮา الفيحاء
ฟาร์วาเนียยา الفروانية
อัล อาห์มาดิ الأحمدي
ฮาวาลิ حولي
จาบริยา الجابرية
ไคฟาน كيفان
ไคท์อัน خيطان
มาบาลา المهبولة
อัล แมนซูเรียร์ المنصورية
มิสแชรพ مشرف
เนาซา النزهه
อัล ควาดิสซายยา القادسية
ควอร์โตบา ดิสทริก قرطبة
รูไมดิยา الرميثية
ซัลมิยา السالميةอะบู ฮาลิฟา أبو حليفة
แมนแกฟ المنقف
ซาบาห์อัลซาเลม صباح السالم
ซัลวา سلوى
อัลเชมัลยา الشامية
ชาร์คว์ شرق
ชูเวร์คพอร์ต الميناء شويخ
เซอร์รา السره
ยาเมาค์ اليرموك
อัลลิไดยา الخالديه
อัลจาเรอะห์ الجهره
อะดิลิยา العديلية
แอสเชิจ عشيرج
เซไบยา الصبيه

 เศรษฐกิจ 
210px|thumbnail|สิ่งก่อสร้างในคูเวตซิตี
เศรษฐกิจของคูเวตนั้น เติบโตอย่างรวดเร็ว ทำให้มีการทำสัญญาเปิดโรงแรมเป็นจำนวนหลายแห่ง

โรงแรมสำคัญ ได้แก่
โรงแรมมิสโซนิคูเวต – เปิดบริการ
โรงแรมโกลเด้นทิวลิป – เปิดบริการ
ฮิลตันโอลิมปิกคูเวต – เปิดบริการ
 ไอบิสชาร์คว์ – เปิดบริการ
จูเมราห์เมสซิลาห์บีชคูเวต – เปิดบริการ
อินเตอร์คันติเนนทัลคูเวตดาวน์ทาวน์ – เปิดบริการ
อินเตอร์คันติเนนทัลคูเวตแอทเดอะไวท์ – เปิดบริการต้นปี ค.ศ. 2013
เดอะสแควร์แคพพิทัลทาวเวอร์ – เปิดบริการ
โนโวเทลมินาอัลดุลลาห์รีสอร์ท – เปิดบริการ
โฟร์ซีซันโฮเท็ล – เปิดบริการภายใน 2 - 3 ปี

ห้องสรรพสินค้าที่สำคัญได้แก่ ดิแอฟเวนู, มารนาเวิลด์, เดอะทรีฮันเดรตซิกตี้มอลล์

 การคมนาคม 
ใน ค.ศ. 2008 มีการสร้างทางรถไฟเชื่อมต่อจากซาอุดีอาระเบียมายังคูเวตRailway Gazette International January 2009 p21 with map ส่วนทางรถไฟฟ้าใต้ดินนั้น อยู่ในขั้นตอนออกแบบ และจะเปิดให้บริการ 2 เส้นทางใน ค.ศ. 2016

210px|thumbnail|ท่าอากาศยานนานาชาติคูเวต
ท่าอากาศยานนานาชาติคูเวต เป็นท่าอากาศยานหลักของคูเวตซิตี

 เมืองพี่น้อง 
 ตูนิส, ตูนิเซีย
 เบรุต, เลบานอน
 เบเวอร์ลีฮิลส์, สหรัฐอเมริกา
 กาน, ฝรั่งเศส
  ดูไบ, สหรัฐอาหรับเอมิเรตส์
 กาเซียนเท็ป, ตุรกี
  โมนาโก, โมนาโก
 มาร์เบยา, สเปน
 ลอนดอน, อังกฤษ
  ปารีส, ฝรั่งเศส

 ห้องแสดงภาพ
# 84
84 (แปดสิบสี่) เป็นจำนวนธรรมชาติที่อยู่ถัดจาก 83 (แปดสิบสาม) และอยู่ก่อนหน้า 85 (แปดสิบห้า)

 คำเติมนำหน้า 
 ภาษากรีก - tetraoctaconta-
 ภาษาละติน - quadroctaginti-

 ความหมาย 
 84 เป็นเลขอะตอมของ พอโลเนียม

 ในทางคณิตศาสตร์
# ซิมเพล็กซ์
ในเรขาคณิต ซิมเพล็กซ์  หรือ n-ซิมเพล็กซ์ คือรูปเชิงอุปมานของรูปสามเหลี่ยมใน n มิติ หรืออาจกล่าวให้ชัดเจนขึ้นได้ว่า ซิมเพล็กซ์ คือ 
คอนเว็กซ์ฮัล (convex hull) ของเซตของจุด n+1 จุดที่อิสระสัมพรรค (affinely independent) กันในปริภูมิแบบยุคลิดมิติ n หรือมากกว่า

เช่น 0-ซิมเพล็กซ์ คือ จุด, 1-ซิมเพล็กซ์ คือ เส้น, 2-ซิมเพล็กซ์ คือ รูปสามเหลี่ยม, 3-ซิมเพล็กซ์ คือ ทรงสี่หน้า (รวมไปถึงบริเวณภายในของแต่ละรูปด้วย)
# ผีตายทั้งกลม
ผีตายทั้งกลม (หรือบางครั้งเรียกว่า ผีตายท้องกลม ซึ่งเป็นคำที่ใช้ผิด) เป็นผีไทยลักษณะหนึ่ง โดยผู้หญิงที่ตายขณะที่กำลังตั้งครรภ์ลูกในท้องหรือขณะที่กำลังคลอดลูก ถ้าในขณะที่กำลังจะคลอดลูกนั้นแล้วเกิดตายขึ้นมาทั้งแม่และลูกถือว่าเป็นการตายโหงอีกรูปแบบหนึ่ง นางนาค หรือแม่นาคพระโขนงก็เป็นผีตายทั้งกลมเช่นกัน ผีตายทั้งกลมจะสำแดงอาการหลอกหลอนคนในรูปแบบต่าง ๆ เช่น ถ้าใครเดินผ่านบ้านที่มีหญิงตายทั้งกลมในยามค่ำคืน จะได้ยินเสียงกล่อมเด็กดังวังเวงมาจากในบ้านที่มีหญิงตายทั้งกลมนั้น หรือหนักหน่อยอาจจะมีคนเห็นเปลเด็กผูกอยู่บนคบไม้สูง โดยมีผีตายทั้งกลมนั่งกล่อมลูกอยู่ข้างล่าง ส่วนมือยืดยาวขึ้นไปบนคบไม้ ไกวเปลให้ลูก

คำว่าตายทั้งกลม สันนิษฐานว่าน่าจะมาจากคำว่า "ตายทั้งกลํ" คำว่า "กลํ" (/กม/) เป็นภาษาเขมร หรือภาษาโบราณ แปลว่า "ทั้งหมด ทั้งมวล หรือหมดสิ้น" ซึ่งในประชุมจารึกสยาม ภาคที่ ๑ จารึกสุโขทัย ชำระและแปลโดยยอร์จ เซเดส์ ฉบับหอพระสมุดวชิรญาณ พ.ศ. ๒๔๖๗ มีข้อความว่า จึ่งได้แก่เมืองแก่กูทงงกลํ ซึ่งคำว่า ทงงกลํ ในที่นี้แปลว่า "ทั้งหมด" ผู้หญิงที่ตายทั้งกลม ก็คือ ตายทั้งหมด คือ ตายทั้งแม่และลูกทั้งกลม หรือ ท้องกลม, คอลัมน์ องค์ความรู้ภาษาไทย โดย ราชบัณฑิตยสถาน โดย แสงจันทร์ แสนสุภา. หน้า 22 การศึกษา: เดลินิวส์ ฉบับที่ 23,135 ประจำวันพฤหัสบดีที่ 14 กุมภาพันธ์ พ.ศ. 2556 ขึ้น 4 ค่ำ เดือน 3 ปีมะโรง

ในวัฒนธรรมล้านนามีผีที่มีลักษณะคล้ายกับผีตายทั้งกลม เรียกว่า ผีพราย เป็นผีที่ตายจากการคลอดลูก ถือเป็นผีร้าย มักไปเข้าสิงหรือทำร้ายบุคคลที่กำลังป่วยหนัก ต้องให้พระสงฆ์ทำพิธีสวดมนต์ขับไล่อนุกูล ศิริพันธ์และคณะ. "ศรัทธา สักการะ" ความเชื่อ สู่วิถีชีวิตชาวล้านนา : ถอดบทเรียนจากการจัดงานมหกรรมพิพิธภัณฑ์ท้องถิ่นล้านนา ครั้งที่ 1. กรุงเทพฯ : ศูนย์มานุษยวิทยาสิรินธร (องค์การมหาชน), 2562, หน้า 105 ส่วนชาวไทดำและไทขาวจะเรียกผีลักษณะนี้ว่า ผีปาย ใกล้เคียงกับล้านนา คือผีที่ตายจากการคลอดลูก ชาวไทดำอธิบายว่าผีชนิดนี้จะร้องด้วยเสียง "ปิ๊ด ปิ๊ด" คล้ายกับเสียงร้องของเป็ด หากเจ็บไข้ได้ป่วยจากผีนี้ ให้ใช้เป็ดในการเซ่นไหว้ ส่วนชาวไทขาวอธิบายว่า เป็นผีร้ายที่ทำให้มนุษย์เจ็บป่วยหรือตายได้
# ฮึงหลีเต็ง
ฮึ หรือ"ฮึงหลีเต็ง"หรืออาหกของเตียบ่อกี้ ตัวละครในวรรณกรรมดาบมังกรหยก ฮึ เป๋นจ๋าวเหนือ อยู่ใต้แคว้นพุกาม แขวงต้าลือปอ ตำบลลองสอง อยู่ตั่วปู้เดี๋ยว บ่มีเมีย  มีรักในวัยหนุ่มที่ไม่สมหวังกับกีเฮียวพู้ เนื่องด้วยนางมีใจกับเอี้ยเซียวผู้เป็นทูตซ้ายแห่งนิกายเม้งก่า   ดั่งฟ้าลิขิตลูกสาวคนเดียวของนาง(เอี้ยปุ๊กห่วย)ได้มาทำหน้าที่เยียวยาแผลใจและแผลกายของเขาอีกทั้งยังอยู่ครองรักเคียงข้างเขาสืบไป
# นิกายในศาสนาอิสลาม
นิกายและสำนักคิดในศาสนาอิสลาม 

นักวิชาการอิสลาม มีทัศนะแตกต่างกันในการแบ่งจำนวนนิกายต่าง ๆ ในโลกอิสลาม
 บางท่านตีความหมายของคำว่า 73 จำพวกในที่นี้ว่าหมายถึงมุสลิมจะแตกกลุ่มแยกกันมากมายหลายกลุ่ม ไม่ได้เจาะจงว่าต้องแตกออกเป็น 73 จำพวกพอดีตามตัวบทวจนะของท่านศาสดา(ซ.ล.)
 บ้างกล่าวว่ามีมากกว่า 73 กลุ่ม 
 บ้างว่ามีน้อยกว่า 70 กลุ่ม

อย่างไรก็ตามไม่ว่าศาสนาอิสลามจะแตกออกเป็นหลายกลุ่ม แต่ศาสนาอิสลามที่ถูกต้องมีเพียงกลุ่มเดียวส่วนกลุ่มอื่นๆที่แตกแนวนั้นถือเป็นกลุ่มนอกศาสนา เพราะที่อยู่ของเขาเหล่านั้นคือไฟนรก ดังนั้นเราอาจจะสรุปได้ว่า ศาสนาอิสลาม มีนิกายเดียว (เพราะนิกายอื่น ๆ นั้นไม่ใช่อิสลาม ณ ที่อัลลอฮฺ (ซ.บ.))

รายชื่อนิกายในศาสนาอิสลามจากตำราต่าง ๆ มานำเสนอรวมทั้งได้ผนวกกลุ่มต่าง ๆ เท่าที่ปรากฏอยู่ในปัจจุบันเข้าไปด้วย ซึ่งการนำเสนอนี้อาจแตกต่างไปจากตำราทั้งหลาย แต่ก็ไม่น่าแปลกอะไร เพราะแม้แต่ตำราเกี่ยวกับนิกายต่าง ๆ ในอิสลาม แต่ละเล่มต่างได้กล่าวไว้ ไม่เท่ากันและแตกต่างกันไป

ข้อสำคัญที่สุดที่ทุกท่านไม่ควรมองข้ามก็คือ แต่ละกลุ่มย่อมมีหลักความเชื่อ (อะกีดะฮ์หรืออุซูลุดดีน) และหลักปฏิบัติ (อัลฟิกฮ์หรืออะห์กาม) ที่เหมือนกันและแตกต่างกัน เพราะฉะนั้นทางเราใคร่ขอความร่วมมือจากทุกท่าน กรุณาส่งข้อมูลที่แท้จริงจากมัซฮับ (แนวทาง) ของท่านมายังเรา เพื่อเป็นข้อมูลแก่ผู้ใฝ่ศึกษาศาสนาอิสลามจะได้รับประโยชน์จากท่าน เช่นเดียวกันทางเราจะพยายามนำเสนอข้อมูลนิกายต่าง ๆ แก่ท่านด้วย อินชาอัลลอฮ์

 แกนหลัก 
จากที่ได้นำเสนอมา สามารถแบ่งกลุ่มแกนนำหลักๆได้ 6 กลุ่มดังนี้คือ
 กลุ่มแรก ซุนนี่ฮ์ หรืออะฮ์ลิสสุนนะฮ์วัลญะมาอะฮ์
 กลุ่มที่สอง มุอ์ต๊ะซิละฮ์
 กลุ่มที่สาม ญับบะรียะฮ์
 กลุ่มที่สี่ ค่อวาริจญ์
 กลุ่มที่ห้า มุรญิอะฮ์
 กลุ่มที่หก ชีอะฮ์

 รายชื่อ 73 นิกายในอิสลาม 
กลุ่มแรก ซุนนี่ หรืออะฮ์ลุลสุนนะฮ์ วัลญะมาอะฮ์ มี 4 กลุ่ม

(1) อัลอัชอะรียะฮ์ หรืออัลอะชาอิเราะฮ์, อัลมุตูริดียะฮ์ ที่มาจากหะนะฟี, มาลิกี, ชาฟิอีย์, บางส่วนของฮัมบาลี และ บางส่วนของอะฮ์ลุลหะดิษ 

(2) สะลาฟีย์ หรือ อัลอะษะรียะฮ์ จาก ฮัมบาลีย์ และบางกลุ่มจากอะฮ์ลุลหะดิษ

(3) ตอรีกัต ซูฟีย์

(4) ดาอ์วะฮ์ วัตตับลีฆ

กลุ่มที่สอง มุอ์ต๊ะซิละฮ์ มี12 กลุ่ม
 วาซิลียะฮ์
 ฮุซัยลียะฮ์
 นัซซอมียะฮ์
 คอบิฏียะฮ์และฮะดะษียะฮ์
 บิชรียะฮ์
 มุอัมมิรียะฮ์
 มุรดารียะฮ์
 ษุมามียะฮ์
 ฮะชามียะฮ์
 ญาฮิซียะฮ์
 ค็อยยาฏียะฮ์และก๊ะอ์บียะฮ์
 ญิบาอียะฮ์และบะฮ์ชีมียะฮ์

กลุ่มที่สาม ญับบะรียะฮ์มี 5 กลุ่ม
 ญะฮ์มียะฮ์
 นัจญารียะฮ์
 ฎิรอรียะฮ์
 มุชับบะฮะฮ์
 กะรอมียะฮ์

กลุ่มที่สี่ ค่อวาริจญ์มี 18 กลุ่ม
 มุฮักกิมะตุล อูลา
 อะซาริเกาะฮ์
 นัจญะดาตุล อาซิรียะฮ์
 บัยฮะซียะฮ์
 อะญาริดะฮ์
 ษะอาละบะฮ์
 อั๊คนะซียะฮ์
 มุอับบิดียะฮ์
 ร่อชีดียะฮ์
 ชัยบานียะฮ์
 มุกร่อมียะฮ์
 ม๊ะอ์ลูมียะฮ์และมัจฮูลียะฮ์
 บิดอียะฮ์
 อับบาฎียะฮ์
 ฮัฟซียะฮ์
 ฮาริษียะฮ์
 ยะซีดียะฮ์
 ศ็อฟรียะฮ์ อัซ-ซิยาดียะฮ์

กลุ่มที่ห้า มุรญิอะฮ์มี 6 กลุ่ม
 ยูนุซียะฮ์
 อะบีดียะฮ์
 ฆ็อสซานียะฮ์
 ษูบานียะฮ์
 ตูมีนียะฮ์
 ซอลีฮียะฮ์

กลุ่มที่หก กลุ่มชีอะฮ์ มี 24 กลุ่ม
สาขาซัยดียะฮ์
 ฮะรูดียะฮ์
 สุลัยมานียะฮ์
 อับตะรียะฮ์
บะยานียะฮ์
 มุฆีรียะฮ์
 มันซูรียะฮ์
 ญะนาฮียะฮ์
 ค็อฏตอบียะฮ์
 ฮะรูรียะฮ์

สาขาอิมามียะฮ์
 มุฮำมะดียะฮ์
 บากิรียะฮ์
 นาวูซียะฮ์
 ชะมีตียะฮ์
 อิมารียะฮ์
 อิสมาอีลียะฮ์
 มุบาร่อกียะฮ์
 มูซาวียะฮ์
 ก็อฏอียะฮ์
 ฮาชีมียะฮ์
 ซะรอดียะฮ์
 ยูนุซียะฮ์
 ชัยตอนียะฮ์กามิลียะฮ์
 กามิลียะฮ์
 ชีอะฮ์ อิษนา อะชะรียะฮ์ (ชีอะฮ์ 12 อิม่าม)
# จิวยี่
โจวอวี๋ หรือ จิวยี่  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก แม่ทัพคนสำคัญของง่อก๊ก ขุนพลผู้ปราดเปรื่อง และเป็นคู่ปรับคนสำคัญของขงเบ้ง เป็นชาวเมืองลู่เจียนซู เกิดในครอบครัวขุนนางเก่า มีชื่อรองว่า กงจิ่น (公瑾) ลักษณะเป็นบุรุษรูปงาม หน้าขาว เมื่อวัยเด็กได้เรียนรู้วิชาอย่างแตกฉาน ทั้งการทหาร และศิลปะแขนงต่าง ๆ  โดยจิวยี่เป็นผู้ชำนาญทางดนตรี กล่าวกันว่า ถ้าใครดีดพิณผิดแม้นิดเดียว ใครต่อใครจับไม่ได้ แต่จิวยี่สามารถจับได้  จิวยี่เป็นผู้มีนิสัยโอบอ้อม มีน้ำใจต่อเพื่อนฝูง ดังนี้ จึงมีผู้ที่เคารพนับถือเป็นมิตรสหายมากมาย 

 ประวัติ 
จิวยี่ คบหาเป็นเพื่อนกับซุนเซ็กมาแต่ยังเล็ก เมื่อซุนเซ็กสร้างเมืองกังตั๋งจนรุ่งเรือง จิวยี่มีส่วนในการสร้างความสำเร็จนั้นด้วย และทั้งคู่ก็มีสถานะเป็นคู่เขยกัน โดยที่ภรรยาของทั้งคู่ คือ นาง 2 เกี้ยวแห่งเมืองกังตั๋ง  ภรรยาของซุนเซ็ก คือ ไต้เกี้ยวพี่สาวของเสียวเกี้ยวซึ่งเป็นภรรยาของจิวยี่ เมื่อซุนเซ็กสิ้นลง ได้ฝากฝังเมืองกังตั๋งและซุนกวน น้องชายไว้กับจิวยี่ด้วย มีความภักดีต่อตระกูลซุนมาก เพราะถือว่าตระกูลซุน มีบุญคุณต่อตน และครอบครัวมาตลอด เขารับใช้ตระกูลซุน ด้วยความซื่อสัตย์ และสามารถอย่างถึงที่สุด จิวยี่ได้รับตำแหน่ง เป็นแม่ทัพใหญ่แห่งง่อก๊ก เมื่ออายุได้เพียง 26 ปี

เมื่อขงเบ้ง  มาอยู่ที่เมืองกังตั๋งเพื่อร่วมกันรับมือกับทัพวุยก๊กของโจโฉ แม้ทั้งสองฝ่ายจะร่วมมือกัน แต่จิวยี่ก็ไม่ไว้วางใจขงเบ้ง เพราะเกรงว่าขงเบ้งต่อไป จะเป็นภัยแก่ง่อก๊ก จึงหาทางกำจัดขงเบ้งอยู่เสมอๆ แต่ขงเบ้งก็ล่วงรู้ก่อน และทำลายแผนการเหล่านี้ ไว้ได้ทุกครั้ง สร้างความแค้นใจให้จิวยี่ยิ่งนัก

จิวยี่ สิ้นชีพเมื่ออายุได้เพียง 36 ปี ระหว่างยกทัพบุกเมืองลำกุ๋น ด้วยอาการโลหิตเป็นพิษจากลูกธนู ประกอบกับความแค้นใจที่มีต่อขงเบ้ง และขงเบ้งส่งจดหมายยั่วยุมา จึงกระอักเลือดตาย ก่อนสิ้น จิวยี่ได้รำพันออกมาว่า "เมื่อฟ้าส่งข้ามาเกิดแล้ว เหตุไฉนถึงส่งขงเบ้งมาเกิดด้วย" ตามบันทึกประวัติศาสตร์จริงจิวยี่เสียชีวิตเพราะป่วยจากโรคระบาด ไม่มีส่วนเกี่ยวข้องกับตายด้วยความคับแค้นใจต่อขงเบ้งแต่อย่างไร ปัจจุบันสืบทราบแล้วว่าจิวยี่ตายเพราะโรคพยาธิชนิดหนึ่ง เรียกว่า เสว่ซีฉง (หนอนดูดเลือดคล้ายพยาธิปากขอ)

 ความนิยมในรูปแบบอื่น ๆ 
 ภาพยนตร์ 
 จิวยี่เป็นตัวละครเอกในภาพยนตร์อิงประวัติศาสตร์ของจีน สามก๊ก โจโฉแตกทัพเรือกำกับโดยจอห์น วู แสดงโดย เหลียงเฉาเหว่ย จิวยี่ปรากฏตัวครั้งแรกตอนกำลังฝึกทหารอยู่ที่ผาแดงเตรียมรับมือกองทัพโจโฉ จิวยี่ในภาพยนตร์เรื่องนี้มีความใจเย็นสุขุมรอบคอบ ซึ่งต่างจากในวรรณกรรม รวมทั้งร่วมมือกับขงเบ้งในการวางแผนการรบโดยไม่มีการคิดปองร้ายขงเบ้งเหมือนในวรรณกรรม

 ละครโทรทัศน์ 
 สามก๊ก ฉบับละครโทรทัศน์ ของประเทศจีน ที่สร้างขึ้นเพื่อเป็นการเชิดชูและยกย่องวรรณกรรมอมตะของจีนเรื่องสามก๊ก ในปี พ.ศ. 2534 ได้มีการกล่าวถึงจิวยี่ด้วยเช่นกัน โดยเป็นจิวยี่ที่มีลักษณะนิสัยตามวรรณกรรม ซึ่งแสดงโดย หงหยวี่โจ้ว(洪宇宙)
 สามก๊ก (ละครโทรทัศน์ชุดใหม่)เป็นละครที่ออกฉายในปี พ.ศ. 2553 แสดงเป็นจิวยี่โดย หวงเหวยเต๋อ

 การ์ตูนไทย 
 ในการ์ตูน สามก๊ก มหาสนุก ผลงานการ์ตูนสามก๊กของสุชาติ พรหมรุ่งโรจน์ ได้มีการกล่าวถึงจิวยี่ด้วยเช่นกัน โดยจิวยี่ในสามก๊กมหาสนุกจะมีเคราซึ่งต่างจากจิวยี่ในรูปแบบอื่น ๆ ทั่วไปที่มีใบหน้าเกลี้ยงเกลา

 วิดีโอเกม 
 จิวยี่เป็นตัวละครในเกมซีรีส์ Dynasty Warriors
 จิวยี่เป็นตัวละครในเกมซีรีส์ Romance of the Three Kingdoms